Lav et referat af nedenstående tekst:

Tekst:
- Du kan få en af vores sidste coronavacciner, men vi er løbet helt tør for influenzavacciner. Sådan lød beskeden til en af de sidste patienter, der nåede at få en coronavaccine i dag i Lægehuset Hobro. Hun skulle både have haft en influenza- og coronavaccine, men allerede fra morgenstunden var de løbet tør for influenzavacciner - og senere på dagen løb de også tør for coronavacciner. Lægehuset har derfor i dag aflyst flere hundrede vaccinationstider tirsdag og onsdag - og samtidig har de afvist flere ved skranken. - Det er så katestrofalt dårligt, for folk bliver sure og frustrerende, da mange er kørt langt, så det er rigtig ærgerligt, siger praktiserende læge fra Lægehuset Hobro Brian Jensen. Ny aftale halter Det er en ny aftale mellem regionerne og de privatpraktiserende læger, der betyder, at man også kan få stikket hos sin egen læge. - Grundet den store interesse for vacciner til almen praksis, har regionen været nødsaget til at nedjustere en række bestillinger. Dette som følge af, at der er et begrænset antal vacciner på lager, lød det fra Region Nordjylland i sidste uge. Og det betød, at Lægehuset Hobro, der havde bestilt 2000 vacciner, kun fik 300. - Den udmelding kom alt for sent, for der havde det været i avisen, at vi tilbyder vacciner, og mange havde booket tid, siger Brian Jensen. Landsdækkende problem Det er ikke kun i Region Nordjylland, at der er leveringsproblemer. Ifølge formanden for Praktiserende Lægers Organisation, Jørgen Skadborg, er det flere praktiserende læger i hele landet, der mangler vacciner. - Regionerne har prioriteret, at der skal være vacciner til de centrale vaccinationscentre, og det betyder så, at man ikke kan leve fuldt ud op til, at patienterne kan få vaccine hos egen læge som aftalt, og det er frustrerende og bøvlet for patienterne og bestemt også for lægerne, siger Jørgen Skadborg. Han frygter derfor, at problemerne får store konsekvenser. - Det værste kan være, at patienter, der får aflyst deres tider eller møder forgæves op, synes det er for bøvlet og helt lader være med at få vaccinen, siger Jørgen Skadborg og forklarer, at der også kan være konsekvenser fra lægernes side. - Hvis det her er vilkårene for lægerne, så kan det være de ikke vil tilbyde vacciner næste år, for der er meget arbejde i det, når man ikke kan styre logistikken, siger han. Jørgen Skadborg håber derfor på, at problemerne kun finder sted her i opstartsfasen, og at der kommer bedre styr på vaccinerne fra regionerne næste år. Region Nordjylland: Vaccinerne er på vej I sidste uge gav Per Møller, der er formand for Det Nære Sundhedsvæsen i Region Nordjylland, tilsagn om, at vaccinerne var på vej og ville ankomme i starten af ugen. Region Nordjylland oplyser i dag til TV2 Nord, at deres leveringsdage fra Statens Serum Institut typisk er torsdag og fredag, hvorfor lægerne derfor først kan forvente de bestilte vacciner der. - Jeg er med på, at det kan give flaskehalsproblemer, som vi er opmærksomme på. Og jeg kan godt forstå, at det er frustrerende for de praktiserende læger, siger Per Møller. Han fortæller derfor også, at de fremover vil kigge på udfordringerne, men han pointerer også, at vaccinationscentrene er det primære vaccinationssted. - De praktiserende læger er et vigtigt supplement til centrene, hvor borgere, der er mest trygge ved egen læge, kan få vaccinationen, siger Per Møller. Han understreger derfor, at det kan være risikabelt, hvis lægerne tilbyder drop-in vaccinationer. - Det har ikke været ambitionen, selvom vi anerkender, at lægehusene er medvirkende til at mange bliver vaccineret, siger Per Møller. Ifølge Region Nordjylland skal lægerne bestille vaccinerne i god tid, hvis de vil være sikre på at have dem på en bestemt dato. Læge: Håber at vaccinere torsdag Hos læge Brian Jensen i Hobro ved han godt, at vaccinecentret ligger tæt på lægehuset. - Men så kan folk først få en tid om flere uger, og mange føler sig mest tryg ved at komme her, hvor vi også har plads, ansatte og tiden, siger han og fortæller, at de ikke har aflyst alle tiderne endnu. - Vi bliver nødt til at være delvis afventende – nogle har vi ladet blive til at vaccinere torsdag, men vi ved endnu ikke, om vi har vaccinerne, siger han.

Referat:
Selvom de praktiserende læger i Nordjylland havde fået tilsagn om en ny leverance af vacciner i begyndelsen af denne uge, så er de endnu ikke kommet. Flere læger må derfor aflyse patienternes vaccinationstid. Ifølge Region Nordjylland er vaccinerne på vej.